OpenLLM-France/wikimedia huggingface dataset:
# Sinai

* No s'ha de confondre amb Sinaí.
«Sinai» té aquests significats:
* Sinai (albedo), característica d'albedo a la superfície de Mart
* Sinai (Dakota del Sud), població dels Estats Units a l'estat de Dakota del Sud
* Sinai Dorsa, formació geològica de tipus dorsum a la superfície de Mart
* Sinai Fossae, estructura geològica del tipus fossa a la superfície de Mart
* Sinai Planum, formació geològica de tipus planum a la superfície de Mart
* Iàkov Sinai (1935), matemàtic destacat en el camp dels sistemes dinàmics
* Mount Sinai, concentració de població designada pel cens dels Estats Units a l'estat de Nova York
* Mount Sinai Hospital (Manhattan), hospital a la ciutat de Nova York, Estats Units
# Rutes E6x

Xarxa de carreteres europees de tipus 6x

## Rutes de classe A

| Rutes E | Es. (*) | Trajecte | Itinerari elbruz.org |
| E60 | (*) | Brest (França) - Constanța (Romania) | E60 |
| E61 | - | Villach (Alemanya) – Rijeka (Croàcia) | E61 |
| E62 | - | Nantes (França) - Gènova (Itàlia) | E62 |
| E63 | - | Sodankylä - Turku (Finlàndia) | E63 |
| E64 | - | Torí - Brescia (Itàlia) | E64 |
| E65 | - | Malmö (Suècia) - Chanià (Grècia) | E65 |
| E66 | - | Franzensfeste (Itàlia) - Székesfehérvár (Hongria) | E66 |
| E67 | - | Hèlsinki (Finlàndia) – Praga (República Txeca) | E67 |
| E68 | - | Szeged (Hongria) - Brașov (Romania) | E68 |
| E69 | - | Nordkapp - Olderfjord (Noruega) | E69 |

## Rutes de classe B

| Rutes E | Es.(*) | Trajecte | Itinerari elbruz.org |
| E601 | - | Niort - La Rochelle (França) | E501 |
| E602 | - | La Rochelle - Saintes (França) | E602 |
| E603 | - | Saintes – Limoges (França) | E603 |
| E604 | - | Tours - Vierzon (França) | E604 |
| E606 | - | Angulema - Bordeus (França) | E606 |
| E607 | - | Digoin - Chalon-sur-Saône (França) | E607 |
| E611 | - | Lió - Pont-d'Ain (França) | E611 |
| E612 | - | Ivrea - Torí (Itàlia) | E612 |
| E641 | - | Wörgl - Salzburg (Àustria) | E641 |
| E651 | - | Altenmarkt im Pongau- Liezen (Àustria) | E651 |
| E652 | - | Klagenfurt (Àustria) - Naklo (Eslovàquia) | E652 |
| E661 | - | Balatonkeresztúr (Hongria) - Zenica (Bòsnia i Hercegovina) | E661 |
| E662 | - | Subotica (Sèrbia) - Osijek (Croàcia) | E662 |
| E671 | - | Timişoara - Oradea (Romania) | E671 |
| E673 | - | Lugoj - Deva (Romania) | E673 |
| E675 | (*) | Constanța (Romania) - Kardam (Bulgària) | - |

## Esmenes: ampliació o modificació de la xarxa

Esmenes a l'acord europeu sobre les grands rutes de tràfic internacional (doc. TRANS/SC.1/2001/3 du 20/07/2001 et TRANS/SC.1/2002/3 du 09/04/2002)
* E60: extensió a l'Àsia per Poti (Geòrgia)
* E675: nova ruta Constanța - Agigea − Negru Voda (Romania) − Kardam (Bulgària)
Les rutes E691 i E692 es refereixen a noves rutes a l'Àsia.

## Vegeu també

Rutes "A" Ex Rutes "A" E1x i rutes "B" E1xx Rutes "A" E2x i rutes "B" E2xx Rutes "A" E3x i rutes "B" E3xx Rutes "A" E4x i rutes "B" E4xx Rutes "A" E5x i rutes "B" E5xx Rutes "A" E7x i rutes "B" E7xx Rutes "A" E8x i rutes "B" E8xx Rutes "A" E9x i rutes "B" E9xx Rutes "B" E0xx
# Ramon Orriols i Canals

Ramon Orriols i Canals (Badalona, 19 de juliol de 1912 - Caracas, 19 de setembre de 1986) fou un futbolista català de la dècada de 1930.

## Trajectòria

Jugava a la posició de defensa dret. Jugà al FC Badalona, des d'on fitxà pel RCD Espanyol, club amb el qual disputà tres partits a primera divisió. El 1931 marxà al Sevilla FC, on jugà 3 partits de la Copa d'Andalusia i diversos amistosos. El 1932 fitxà pel Gimnàstic FC de València i el desembre del mateix any per l'Elx CF. La temporada 1935-1936 tornà a jugar a primera divisió, disputant 8 partits amb l'Hèrcules CF. Durant la Guerra Civil espanyola jugà a l'Iluro SC i al FC Vic i novament al seu club d'origen, el FC Badalona, on continuà acabada la guerra. La temporada 1942-43 jugà novament amb l'Elx CF. També disputà tres partits amb la selecció de futbol de Catalunya l'any 1931.

## Referències

* 1 2 «Orriols». Sevilla FC. [Consulta: 1r octubre 2014].
* ↑ «La jornada del domingo en Badalona». Mundo Deportivo, 29-05-1931. [Consulta: 1r octubre 2014].
* ↑ «Los que se van». Mundo Deportivo, 14-09-1931. [Consulta: 1r octubre 2014].
* ↑ «El costeño Orriols al Gimnástico de Valencia». Mundo Deportivo, 10-09-1932. [Consulta: 1r octubre 2014].
* ↑ «Tres adquisiciones notables de Elche FC». Mundo Deportivo, 12-12-1932. [Consulta: 1r octubre 2014].
* ↑ «El Hércules en la presente temporada». Mundo Deportivo, 05-09-1934. [Consulta: 7 setembre 2016].
* ↑ «Los equipos del Europa-Iluro». Mundo Deportivo, 07-02-1937. [Consulta: 7 setembre 2016].
* ↑ «En Granollers». Mundo Deportivo, 06-09-1937. [Consulta: 1r octubre 2014].
* ↑ «Los equipos para esta tarde». Mundo Deportivo, 21-11-1937. [Consulta: 1r octubre 2014].
* ↑ «Sanciones del Comité de Competición». Mundo Deportivo, 05-04-1941. [Consulta: 1r octubre 2014].
* ↑ «Foto a l'Elx». catedrapedroibarra. [Consulta: 1r octubre 2014].

## Enllaços externs

* Perfil a BDFutbol
# Puig Escaleró

El Puig Escaleró és una muntanya de 1.167 metres que es troba al municipi d'Albanyà, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Fíbula

* Per a altres significats, vegeu «Fíbula (micologia)».
Les fíbules (llatí: fibulae) eren unes agulles que s'enganxaven en un objecte decoratiu, generalment corbat. Aquesta part decorativa podia ser un anell o un disc i l'agulla passava pel seu centre o també podia fer-hi un arc. Les decoracions solien ser d'or o bronze i més rarament de plata.
Hi havia models senzills que s'usaven per sostenir les robes, però era més comú lluir-les com a ornament. D'origen micènic, van agafar refinament sota els romans, però van existir en diverses cultures.
Les dones romanes portaven l'amictus (una mena de mantell que cobria l'esquena) subjecte amb una fíbula, i també els homes. L'ús més freqüent era per subjectar sobre l'espatlla dreta el pèplum, la clamis o el pallium. De vegades la fíbula es portava sobre el pit, i les dones sobre les dues espatlles per subjectar la túnica. Una dama elegant de vegades portava una fila de fermalls a cada braç sobre les mànigues de la túnica.
Després de la caiguda de l'Imperi Romà d'Occident, els emperadors d'Orient portaven a l'espatlla dreta les fíbules de les que penjaven tres cadenes ornades amb pedres precioses. Justí II va iniciar aquesta moda.
Més tard, les fíbules van ser substituïdes per les sivelles, que entre els romans s'anomenaven amb el mateix nom, i s'usaven principalment per subjectar el cinturó. Les sivelles eren molt més ornamentades que les fíbules, i els emperadors, a partir d'Hadrià, portaven les sivelles guarnides amb joies (fibulae gemmatae).

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.223. ISBN 84-8332-390-7 [Consulta: 30 novembre 2014].
* ↑ Ridgeway, William. The Early Age of Greece (en anglès). The University Press, 1901, p.561.
* ↑ Smith, William (ed). «Fibula». A Dictionary of Greek and Roman Antiquities (1890). [Consulta: 13 març 2023].
Viccionari
# GSB

GSB té els següents significats:
* Bacteri verd del sofre (del seu nom en anglès Green Sulfur Bacteria), família de bacteris fotoautòtrofs anaeròbics
* Grup Siderúrgic Basc, empresa siderúrgica amb seu a Legazpi (País Basc)
# Keras

Keras és una biblioteca de xarxes neuronals artificials de codi obert escrita en llenguatge Python. Keras es pot executar damunt de TensorFlow, Microsoft Cognitive Toolkit (CNTK) o Theano. Dissenyat per a experimentar en xarxes neuronals artificials, presenta com a punts forts la usabilitat amigable, la modularitat i l'escalabilitat. Keras va ser desenvolupat en el projecte ONEIROS (Open-ended Neuro-Electronic Intelligent Robot Operating System) i el seu autor principal és un enginyer de Google anomenat François Chollet.

## Característiques

El programari Keras conté nombroses implementacions emprades en xarxes neuronals tals com capes, objectius, funcions d'activació, optimitzadors i diverses eines de treball. Keras permet dissenyar models executables en telèfons intel·ligents (iOS i Android), sobre el web, o sobre la maquina virtual Java. Permet l'entrenament dels models executats en GPU (Graphics Processing Units) i TPU (Tensor processing units).

## Referències

* ↑ «Keras Documentation» (en anglès). https://keras.io.+[Consulta: 31 octubre 2018].
* ↑ «Keras | TensorFlow» (en anglès). https://www.tensorflow.or.+[Consulta: 31 octubre 2018].
* ↑ «Keras» (en anglès). https://pypi.org.+[Consulta: 31 octubre 2018].
# Túmul de Krakus

El túmul de Krakus (en polonès: Kopiec Krakusa) és un monticle artificial situat a tres quilòmetres del nucli urbà de Cracòvia que domina el barri de Podgórze, sobre el marge dret del Vístula. Aquest Túmul seria, segons la tradició, la tomba del rei llegendari Krakus, fundador de la ciutat de Cracòvia.
Amb una altitud de 271 metres, té 16 metres d'alçada per a un diàmetre a la base de 60 metres. Està reforçat amb sòlides bigues de fustes recobertes de terra i d'herbes.
L'edat d'aquest monument és indeterminat. Un cert nombre d'artefactes que daten dels segles VIII al X van estar descoberts a l'interior del túmul en les excavacions fetes als anys 1930. Segons hipòtesis arqueològiques, el monument mortuori dataria de l'època cèltica entre el segon i el primer segle abans de Jesucrist.
Des dels temps antics i fins a l'any 1830, després de Pasqua, tenia lloc un festival cada any al voltant del túmul.

## Referències

* ↑ «Cracow Online | Travel Guide | Krakow Hotels Apartments Poland». [Consulta: 4 maig 2020].
* ↑ «Krakus and Wanda Mounds - Krakow, Poland». [Consulta: 4 maig 2020].
* ↑ «Krakus Mound | Kraków Sightseeing | Krakow» (en anglès). [Consulta: 4 maig 2020].
* ↑ «Krakow Mounds | Ancient and historic barrows of Krakow». [Consulta: 4 maig 2020].
# Sinai (Dakota del Sud)

Sinai és una població dels Estats Units a l'estat de Dakota del Sud. Segons el cens del 2000 tenia 133 habitants.

## Demografia

Segons el cens del 2000, Sinai tenia 133 habitants, 54 habitatges, i 42 famílies. La densitat de població era de 138,8 habitants per km².
Dels 54 habitatges en un 31,5% hi vivien nens de menys de 18 anys, en un 75,9% hi vivien parelles casades, en un 0% dones solteres, i en un 22,2% no eren unitats familiars. En el 18,5% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,83.
Per edats la població es repartia de la següent manera: un 24,8% tenia menys de 18 anys, un 9% entre 18 i 24, un 24,8% entre 25 i 44, un 24,8% de 45 a 60 i un 16,5% 65 anys o més.
L'edat mediana era de 36 anys. Per cada 100 dones de 18 o més anys hi havia 108,3 homes.
La renda mediana per habitatge era de 38.000 $ i la renda mediana per família de 39.750 $. Els homes tenien una renda mediana de 31.875 $ mentre que les dones 23.750 $. La renda per capita de la població era de 17.451 $. Entorn del 4,3% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sinai». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Sinai». American Fact Finder. Oficina del Cens dels Estats Units, 12-01-2010.
# Rohrau

Rohrau és una ciutat ubicada a la Baixa Àustria, Àustria. El 8,66% de la terra està coberta de boscos, la resta es fa servir per a l'agricultura. És una localitat d'atractiu turístic pel músic Joseph Haydn, que hi va néixer i que és recordat en una casa-museu. Rohrau també rep turistes per la Col·lecció Harrach de pintura antiga, que s'alberga en l'Schloss Harrach, palau-castell de la família aristocràtica Harrach.

## Referències

* ↑ Vilà i Valentí, J. [et al.].. Atles Universal Català (Gran Enciclopèdia Catalana). Barcelona: Enciclopèdia Catalana, abril de 1986. ISBN 8485194411. p. 142 K-8
* ↑ Biografia
# Ramon O'Callaghan i Tarragó

Ramon O'Callaghan i Tarragó (Benissanet, 26 de febrer del 1798 - Montpeller, França, 11 d'abril del 1844) fou un militar que lluità a favor de la causa carlina, servint a les ordres de Cabrera durant la Primera Guerra Carlina.
O'Callaghan, membre d'una família amb ascendència irlandesa una branca de la qual s'havia instal·lat a la localitat de Benissanet (Ribera d'Ebre), va ser militar professional durant el regnat de Ferran VII. Va participar en la campanya contra el Trienni Constitucional i en la Guerra dels Malcontents el 1827, per la qual cosa hagué d'exiliar-se a França.
En esclatar la Primera Guerra Carlina el 1833, es va unir a les tropes de Cabrera, comandant el cos d'elit 1r Batalló de Móra com a coronel. Més endavant, fou nomenat governador de les capitals administratives carlines al Maestrat de Cantavella i Morella, la qual defensà durant el setge del general Oraá.
El 1840 marxà a l'exili amb la resta del derrotat exèrcit de Cabrera, morint a Montpeller l'11 d'abril del 1844.

## Referències

* ↑ «Ramon O'Callaghan i Tarragó». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Urcelay, Javier (2002). El Maestrazgo Carlista (2ª Edición). Vinaròs (Editorial Antinea). ISBN 84 89555 72 9. (castellà)
# José Romero Urtasun

José Romero Urtasun, conegut futbolísticament com a Josetxo (nascut el 25 de febrer de 1979 a Pamplona), és un exfutbolista navarrès format al CA Osasuna, on va disputar la major part de la seva trajectòria esportiva, amb 212 partits de lliga al llarg de deu temporades.
# Fíbula amaziga

La fíbula amaziga —en amazic tiseghnest o tazerzit, segons la regió— és una joia d'argent, símbol femení i, en la seva forma triangular, de la identitat amaziga. Cada peça presenta gravats, filigranes i d'altres motius acuradament elaborats, i constitueix alhora una manifestació geomètrica gairebé perfecta.

## Etimologia

A Cabília, la fíbula és avui dia coneguda pels noms afzim/tafzimt o abzim/tabzimt (plural tifzimin/tibzimin), termes que no provenen de l'amazic sinó del mot àrab إبزيم, ízim. En el Sus al-Aqsa aquest tipus de fíbula s'anomena tarezoyt, tazerzoyt o tazerzit. Ta-zerzit, com totes les paraules que comencen amb el determinant amazic «ta», indica que és un nom femení. El terme tazerzit està vinculat a l'arrel amaziga RZY, que també dona lloc a les paraules ẓerzi, erẓi, rzy, «fermall». En rifeny i en la majoria dels altres dialectes amazics, s'anomena tiseghnest (plural tiseghnas), paraula que significa «fíbula», «fermall» o «grapa», lligada a l'arrel GHNS.

## Orígens i utilització

En la tradicional orfebreria d'argent de l'Aurès es reconeixen formes i tècniques de finals de l'Edat del bronze i la primera Edat del ferro. Aquests tipus de joies, en particular, han estat datades a l'Edat del bronze del Magrib, moment en el qual apareixen dos tipus de fíbules: una en forma d'arc amb un porta clip, avui desapareguda, i altre en forma d'omega, oberta i anular amb els extrems reforçats per poliedres amb una agulla gruixuda o barbeta com a mètode de subjecció, ambdues trobades al dolmen de Béni Messous. A partir d'aquestes dues formes elementals s'ha evolucionat a d'altres tipus més complexos, però el principi de fixació del segon tipus és el que ha romàs en les fíbules nord-africanes.
Les grans fíbules amazigues acostumen a tenir una funció decorativa a més de l'ús de subjecció, encara que poden complir alhora un valor comunicatiu transmetent determinats missatges, i passen de generació en generació de mares a filles. També hi ha fíbules petites sovint utilitzades com a agulles, per al cabell, el mocador del cap o el front. Avui dia s'utilitzen com a fermall i normalment amb vestits amazics tradicionals, com a signe d'orgull i fertilitat. La majoria d'aquestes joies, en parelles unides per una cadena i col·locades a les espatlles o al pit, serveixen per mantenir l'embolcall —peça de tela allargada que s'embolica al voltant del cos— perquè els braços quedin lliures.

## Referències

* ↑ «Fibule berbère». Musee Belghazi. Arxivat de l'original el 3 de març 2016. [Consulta: 25 gener 2018].
* ↑ «Agrafe» (en francès).
* ↑ Haddadou, 2006-2007.
* ↑ E.B., 1997, p. 2753-2763.
* 1 2 Camps-Fabrer, 1973.

## Bibliografia

* Camps-Fabrer, Henriette «L'origine des fibules berbères d'Afrique du Nord». Revue de l'Occident musulman et de la Méditerranée, 13, 1, 1973, pàg. 217–230. DOI: 10.3406/remmm.1973.1205.
* E.B.. «Fer». A: Escargotière – Figuig. 18. Aix-en-Provence: Edisud, 1997.
* Haddadou, Mohand Akli. Dictionnaire des racines berbères communes. Haut Commissariat à l'Amazighité, 2006-2007.
# Unai Dorronsoro

José María Dorronsoro Ceberio, més conegut com a Unai Dorronsoro (Ataun, Guipúscoa, 1941) és un activista basc. Fill d'una família bascòfona, fou seminarista fins al 1965, va militar a ETA i fou condemnat a mort en el Procés de Burgos de 1970 acusat de la mort de Melitón Manzanas el 1968. Posteriorment li fou commutada per cadena perpètua i quan l'amnistia general de 1977 fou estranyat un temps a Noruega. Quan tornà milità a Euskadiko Ezkerra, però després es passà a l'Euskadiko Mugimendu Komunista (EMK). Després treballà com a treballador no qualificat en una fàbrica i ha renegat del seu passat a ETA com Teo Uriarte, Mario Onaindía, Xabier Izko de la Iglesia i Javier Larena.

## Referències

* ↑ La Voz de Galicia, 26-12-2000
# Keraterpeton

Keraterpeton és un gènere extint de tetràpode lepospòndils que visqueren a la fi del període Carbonífer d'Europa i Amèrica del Nord.
Keraterpeton era una criatura amb aparença de salamandra que feia uns 30 cm de longitud. La seva cua era remarcablement llarga suposant fins a dos terços de la llargària total de l'animal, i estava aplanat lateralment, fet que podria haver ajudat en la natació. El crani era rodó i curt, especialment comparant-lo amb el seu parent permià, Diplocaulus. Les seva extremitats posteriors tenien cinc dits, i eren més llargues que les potes anteriors, que només tenien quatre dits.
Tot i que keraterpeton tenia un cos llarg, no tenia més vèrtebres que la majoria de les altres espècies d'amfibis (15-26 de mitjana).

## Referències

* ↑ Palmer, D. The Marshall Illustrated Encyclopedia of Dinosaurs and Prehistoric Animals. Londres: Marshall Editions, 1999, p. 54. ISBN 1-84028-152-9.

## Vegeu també

* Scincosaurus
# Txerniàievo (Khabàrovsk)

* Per a altres significats, vegeu «Txerniàievo».
Txerniàievo (en rus: Черняево) és un poble del krai de Khabàrovsk, a Rússia, que el 2012 tenia 1.047 habitants. Pertany al districte rural de Lazó.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Sistema d'estadiatge TNM

La classificació TNM de tumors malignes és un sistema d'estadiatge del càncer, que descriu l'extensió del càncer en el cos d'un pacient.
* T descriu la mida del tumor i si s'ha envaït el teixit proper,
* N descriu els ganglis limfàtics regionals afectats,
* M descriu les metàstasis (disseminació del càncer des d'una part del cos a una altra).
El sistema d'estadificació TNM dels tumors sòlids va ser ideada per Pierre Denoix entre 1943 i 1952, utilitzant la mida i l'extensió del tumor primari, la seva afectació limfàtica i la presència de metàstasi per a classificar la progressió del càncer.
El TNM és desenvolupat i mantingut per la Unió Internacional Contra el Càncer (UICC) establint així un consens sobre una norma reconeguda a nivell mundial per classificar el grau de disseminació del càncer. La classificació TNM també és utilitzat pel Comitè Nord-americà Conjunt sobre el Càncer (AJCC) i la Federació Internacional de Ginecologia i Obstetrícia (FIGO). El 1987, la UICC i sistemes de estadificació del AJCC es van unificar en un sol sistema d'estadificació.

## Bibliografia

* Lydiatt, William M.; Patel, Snehal G.; O'Sullivan, Brian; Brandwein, Margaret S.; Ridge, John A.; Migliacci, Jocelyn C.; Loomis, Ashley M.; Shah, Jatin P. «Head and Neck cancers-major changes in the American Joint Committee on cancer eighth edition cancer staging manual». CA: A Cancer Journal for Clinicians, 67, 2, 01-03-2017, pàg. 122–137. DOI: 10.3322/caac.21389.
* TNM classification of malignant tumours. 8th. Chichester, West Sussex, UK: Wiley-Blackwell, 2017. ISBN 978-1-4443-3241-4.

## Referències

* ↑ Denoix PF. Enquete permanent dans les centres anticancereaux. Bull Inst Nat Hyg 1946;1:70–5.
* ↑ Pàgina de l'International Union Against Cancer
* ↑ Pàgina de l'American Joint Committee on Cancer (AJCC)
# Rohrwiller

Rohrwiller (en alsacià Rowiller) és un municipi francès, situat a la regió del Gran Est, al departament del Baix Rin. L'any 2006 tenia 1.672 habitants.
Forma part del cantó de Bischwiller, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.040 | 1.092 | 1.140 | 1.287 | 1.441 | 1.448 |

## Administració

Llista d'alcaldes :
| Període | Identitat | Partit | Qualitat |
| 2001- | Francis Schmitt | | |
# Joventut Nacionalista Republicana

Joventut Nacionalista Republicana fou una organització política valenciana creada el 1915 i presidida per Álvaro Pascual-Leone Forner, Juli Just Gimeno i Francesc Puig i Espert que pretenia que el Partit d'Unió Republicana Autonomista acceptés el valencianisme com a programa polític. Tanmateix, el cap del blasquisme, Fèlix Azzati i Descalci, es va negar en rodó, i el grup es va dissoldre el 1918. Molts dels militants nodriren nous grups com la Joventut Valencianista o a la Joventut Republicana Nacionalista.

## Enllaços externs

* «Joventut Nacionalista Republicana». Gran Enciclopèdia Catalana. Barcelona: Grup Enciclopèdia Catalana.
# Unadilla (Nova York)

Unadilla és una població dels Estats Units a l'estat de Nova York. Segons el cens del 2000 tenia 1.127 habitants.

## Demografia

Segons el cens del 2000, Unadilla tenia 1.127 habitants, 470 habitatges, i 314 famílies. La densitat de població era de 402,9 habitants per km².
Dels 470 habitatges en un 30,2% hi vivien nens de menys de 18 anys, en un 48,7% hi vivien parelles casades, en un 13,2% dones solteres, i en un 33% no eren unitats familiars. En el 28,1% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,5% tenia menys de 18 anys, un 9,8% entre 18 i 24, un 25,5% entre 25 i 44, un 23,2% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 87,4 homes.
La renda mediana per habitatge era de 34.886 $ i la renda mediana per família de 39.097 $. Els homes tenien una renda mediana de 29.808 $ mentre que les dones 22.500 $. La renda per capita de la població era de 19.687 $. Entorn de l'11,1% de les famílies i el 10,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Unadilla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Unadilla». American Fact Finder. Oficina del Cens dels Estats Units, 12-01-2010.